Լեոնարդո Ալիշան

Լեոնարդո Փոլ Ալիշան (, ), իրանահայ գրող, գիտնական և թարգմանիչ։ 1978-1997 թվականներին նա Յուտայի համալսարանում պարսկական և համեմատական գրականության պրոֆեսոր էր։ Նրա հրատարակած ստեղծագործությունների թվում կան երեք բանաստեղծական հավաքածուներ, կարճ պատմվածքների գիրք և բազմաթիվ գիտական հոդվածներ։ Թարգմանել է Նիմա Յուշիջի, Մեհդի Աղավան-Սալեսի, Ջալալ ալ-է Ահմեդի և Ահմադ Շամլուի գործերը։ Վերջինս իր բանաստեղծություններից մեկը նվիրել է Ալիշանին։

Կենսագրություն 
Լեոնարդո ("Նարդո") Ալիշանը ծնվել է 1951 թվականի մարտի 4-ին Թեհրանում (Իրան), Միքայել Ալիշանի և Անետ Նազլումյանի ընտանիքում։ Նա Ղևոնդ Ալիշանի (1820–1901) սերունդներից է։ Դեռևս վաղ տարիքից հետաքրքրվել է գրականությամբ։ 1973 թվականին Իրանի ազգային համալսարանում ստանում է բակալավրի աստիճան անգլերեն լեզվի և գրականության բնագավառում, որից հետո հաստատվում է ԱՄՆ։ 1978 թվականին Օսթինի Տեխասի համալսարանում ստանում է դոկտորի աստիճան համեմատական գրականության բնագավառում։ Նույն թվականին նա մեկնում է Յուտա և ընդունվում է Յուտայի համալսարանի Մերձավոր Արևելքի ուսումնասիրությունների ֆակուլտետը։

Ամուսնացել է 1974 թվականի հուլիսի 19-ին Նելի Ասատուրյանի հետ։ Ունեցել են երեք զավակ՝ Միքայելը, Արան և Էիլինը։ 1993 թվականին բաժանվել է կնոջից։ Մահացել է 2005 թվականի հունվարի 8-ի գիշերը՝ Սոլթ Լեյք Սիթիում (Յուտայի նահանգ) ծագած հրդեհից։

Քաղվածք

Ստեղծագործություններ

Բանաստեղծական ժողովածուներ 

 Dancing Barefoot on Broken Glass, Ashot Press, 1991։
 Through a Dewdrop, Open Letter Press, 2000։
 Dead Man's Shadow: Collected Poems, Blind Owl Press, 2010։

Կարճ պատմություններ
 Ազատ անկում․ կարճ պատմությունների ժողովածու, Mazda Publishers, 2010:

Մրցանակներ 
 Ամերիկացի բանաստեղծների ակադեմիայի մրցանակ
 Քրիստոֆեր Մորեի բանաստեղծական մրցանակ
 Իրվինգի գրական մրցանակ
 Atlanta Review միջազգային վաստակի մրցանակ

Ծանոթագրություններ

Աղբյուրներ 
 Lucian Stone, "Leonardo Paul Alishan's Shadow: A Biographical Introduction," in Dead Man's Shadow: Collected Poems, Blind Owl Press, 2010, pp. xiii-xlviv.
 Rubina Peroomian, "The Restless World of Leonardo Alishan (March 1951-January 2005)," in Genocide Studies and Prevention 1/3 (2006): 289-303.
 Obituary, Salt Lake Tribune, January 13, 2005.

Իրանահայ բանաստեղծներ
Իրանահայ թարգմանիչներ